
ประจำปีการศึกษา 2568

1. ชื่อ-สกุล       นางจิราพร   ศรีพลากิจ 				ตำแหน่ง  	อาจารย์			
2. สาขาวิชา	 การพยาบาลผู้ใหญ่และผู้สูงอายุ								
3. ความเชี่ยวชาญเฉพาะในการปฏิบัติการพยาบาล
	การพยาบาลผู้ป่วยหลังผ่าตัดหัวใจแบบเปิดตาม ERAS® Cardiac 					
4. หน่วยบริการ
	 หอผู้ป่วยศัลยกรรมหญิง โรงพยาบาลอุตรดิตถ์						
5. ความเป็นมา
            ในปีการศึกษา 2567 ที่ผ่านมาได้ในการนำความเชี่ยวชาญไปให้บริการกับผู้ป่วยภาวะหัวใจล้มเหลวโดยพบว่าผู้ป่วยบางส่วนจำเป็นต้องเข้ารับการรักษาด้วยการการผ่าตัดหัวใจแบบเปิด ซึ่งการผ่าตัดหัวใจแบบเปิดเป็นการผ่าตัดที่มีความซับซ้อนทั้งด้านอายุที่เพิ่มมากขึ้น ความรุนแรงของโรคก่อนการผ่าตัด และภาวะโรคร่วมในผู้ป่วยที่เข้ารับการผ่าตัดหัวใจส่วนใหญ่มีโรคร่วมมากกว่า 1 โรค  อีกทั้งผู้ป่วยที่มีภาวะหัวใจล้มเหลวร่วมด้วยก่อนผ่าตัดในระยะหลังการผ่าตัดจะมีอาการทรุดลงและเปลี่ยนแปลงอย่างรวดเร็ว ส่งผลกระทบต่อคุณภาพชีวิตหลังผ่าตัดอย่างมาก (Ali Alzahrani et al., 2024) การผ่าตัดหัวใจแบบเปิดเป็นการใช้เทคโนโลยีขั้นสูงในการรักษาจึงจำเป็นต้องมีเฝ้าระวังภาวะแทรกซ้อนในระหว่างการผ่าตัด และหลังการผ่าตัด โดยเฉพาะในระบบไหลเวียนโลหิตและระบบหายใจซึ่งสัมพันธ์กับการเกิดภาวะแทรกซ้อนและการเสียชีวิตระยะวิกฤติ 24-48 ชั่วโมงแรกหลังผ่าตัด (Bachvarov, 2024) ตลอดจนในระยะที่พ้นระยะวิกฤตผู้ป่วยยังจำเป็นต้องได้รับการดูแลต่อเนื่อง โดยเฉพาะในระยะ 2-7 วันหลังการผ่าตัด ดังนั้นการเฝ้าระวังการเกิดภาวะแทรกซ้อนในระยะ  7 วันแรกหลังการผ่าตัดร่วมกับการฟื้นฟูร่างกายและจิตใจจึงเป็นสิ่งที่มีความสำคัญ  ซึ่งถ้าไม่สามารถจัดการภาวะแทรกซ้อนที่เกิดขึ้นได้จะส่งผลต่อการเกิดภาวะแทรกซ้อนอื่นๆตามมาและอาจเสียชีวิต เพิ่มระยะเวลาการอยู่ในในโรงพยาบาล เพิ่มค่าใช้จ่าย (Darba et al., 2020)  จะส่งผลต่อคุณภาพชีวิตในระยะหลังผ่าตัดอย่างมีนัยสำคัญ (Farber et al., 2022) สาขาวิชาการพยาบาลผู้ใหญ่และผู้สูงอายุ เห็นว่าการส่งเสริมให้อาจารย์นำความเชี่ยวชาญด้านการพยาบาลผู้ป่วยหลังผ่าตัดหัวใจแบบเปิดไปให้การพยาบาลตาม ERAS® Cardiac ซึ่งถือว่าแนวทางการดูแลผู้ป่วยผ่าตัดหัวใจแบบองค์รวมที่มีหลักฐานเชิงประจักษ์สนับสนุนว่าสามารถลดภาวะแทรกซ้อนและส่งเสริมการฟื้นตัวอย่างมีประสิทธิภาพ แนวคิดดังกล่าวยังเสริมสร้างบทบาทเชิงรุกของพยาบาลในกระบวนการดูแลต่อเนื่อง และเพิ่มคุณภาพการมีส่วนร่วมของผู้ป่วยและครอบครัวในการดูแลตนเอง (Gregory et al., 2024)  ซึ่งจะทำให้ผู้ป่วยในโรงพยาบาลอุตรดิตถ์ได้รับการดูแลที่มีมาตรฐาน ลดอัตราการเสียชีวิตและภาวะแทรกซ้อน และมีคุณภาพชีวิตที่ดีขึ้นหลังการรักษา
6. เป้าหมาย    
	เพื่อเพิ่มความเชี่ยวชาญการพยาบาลผู้ป่วยหลังผ่าตัดหัวใจแบบเปิด ตาม ERAS® Cardiac 		
7. วัตถุประสงค์
1. ผู้ป่วยหลังผ่าตัดหัวใจแบบเปิดได้รับการดูแลในระยะหลังการผ่าตัดเพื่อฟื้นฟูสภาพและป้องกันภาวะแทรกซ้อนในระยะหลังการผ่าตัด
2. ลดอัตราการเสียชีวิตและภาวะแทรกซ้อนในผู้ป่วยหลังผ่าตัดหัวใจแบบเปิด
3. ลดระยะเวลาในการนอนในโรงพยาบาลและและการเข้ารับการรักษาในโรงพยาบาลก่อนวันนัด
8. ผลที่คาดว่าจะได้รับ
1. ผู้ป่วยได้รับการดูแลเพื่อฟื้นฟูสภาพและมีภาวะแทรกซ้อนในระยะหลังการผ่าตัดน้อยลง
9. ระยะเวลา
      ระหว่างเดือน มกราคม 2569 - มิถุนายน 2569  (จํานวน 15 วัน/ 90 ชั่วโมง)
2


10. แผนการปฏิบัติการพยาบาลของอาจารย์พยาบาล (Faculty Practice)
	การให้บริการ                      ตามเชี่ยวชาญ
	วัตถุประสงค์
	ปฏิบัติการพยาบาล
	ผลจากการให้บริการ

	การดูแลผู้ป่วยหลังผ่าตัดหลังผ่าตัดหัวใจแบบเปิดตาม The Society for Enhanced Recovery After Cardiac Surgery (ERAS® Cardiac) (Gregory et al., 2024)สัปดาห์ละ 4 วัน (อังคาร-ศุกร์ เวลา 09.00-16.00 น.)
มกราคม-มิถุนายน 2569







	1.ผู้ป่วยหลังผ่าตัดหัวใจแบบเปิดได้รับการดูแลในระยะหลังการผ่าตัดเพื่อฟื้นฟูสภาพและป้องกันภาวะแทรกซ้อนในระยะหลังการผ่าตัด
2.ลดอัตราการเสียชีวิตและภาวะแทรกซ้อนในผู้ป่วยหลังผ่าตัดหัวใจ
3.ลดระยะเวลาในการนอนในโรงพยาบาลและและการเข้ารับการรักษาในโรงพยาบาลก่อนวันนัด
	[bookmark: _Hlk216262386]การดำเนินการการพยาบาลผู้ป่วยหลังผ่าตัดหัวใจแบบเปิด ตาม ERAS® Cardiac: เน้นการดูแลเชิงรุกแบบสหสาขาวิชาชีพอย่างเป็นระบบตั้งแต่ก่อน–ระหว่าง–หลังผ่าตัด เพื่อป้องกันภาวะแทรกซ้อนและส่งเสริมการฟื้นตัวของผู้ป่วย
ผ่าตัดหัวใจแบบเปิด โดยมีหลักสำคัญ คือการลดความเครียดทางสรีรวิทยา การส่งเสริมให้ผู้ป่วยลุกจากเตียงโดยเร็ว ให้ได้รับโภชนาการที่เหมาะสม การควบคุมปวดอย่างมีประสิทธิภาพ และส่งเสริมการมีส่วนร่วมของผู้ป่วยและครอบครัว (Gregory et al., 2024) โดยมีรายละเอียดในแต่ละวันดังต่อไปนี้ 
วันที่ 1 
· วัดสัญญาณชีพ (BP, HR, RR, SpO₂, Temp) ทุก 2 ชั่วโมงใน 8 ชั่วโมงแรก และทุก 4 ชั่วโมงจนครบ 24 ชั่วโมง
· ประเมินแผลผ่าตัด อย่างน้อยวันละ 1 ครั้ง โดยดูสี บวม แดง เลือดซึม และสารคัดหลั่ง
· ประเมินระดับความรู้สึกตัว ทุกเวร จากการลืมตา พูดตอบ และการทำตามคำสั่ง
· ประเมินอาการปวด ทุก 4 ชั่วโมง และทุกครั้งก่อน–หลังให้ยาแก้ปวด  30 นาที
· จัดท่า semi-Fowler’s position (ยกหัวเตียง 30–45 องศา) ตลอดเวลาเมื่อไม่มีข้อห้าม
· ก่อนลุกนั่งให้ประเมิน BP, HR และอาการหน้ามืดทุกครั้ง
· พยุงลุกนั่งขอบเตียง ครั้งละ 5–10 นาที วันละ 2–3 ครั้ง
· เริ่มให้อาหารอ่อน ครั้งละน้อย ๆ วันละ 3 มื้อ เมื่อไม่มีคลื่นไส้อาเจียน
· เฝ้าระวังอาการสำลัก ตลอด 30 นาทีหลังรับประทานอาหาร
วันที่ 2
· ฝึกใช้ Incentive Spirometer ครั้งละ 10 ครั้ง/รอบ วันละอย่างน้อย 5 รอบ (ทุก 2–3 ชั่วโมงขณะตื่น)
· ฟังเสียงปอดก่อน–หลังฝึก วันละ 2 ครั้ง (เช้า–เย็น)
· ลุกเดินในห้อง ครั้งละ 5–10 นาที วันละ 2–3 รอบ
· วัด BP, HR, SpO₂ ก่อนเดิน–ระหว่างเดิน–หลังเดินทุกครั้งประเมินอารมณ์ด้วย PHQ-9 วันละ 1 ครั้ง
· เปิดโอกาสให้ผู้ป่วยซักถามและระบายความกังวล อย่างน้อยเวรละ 1 ครั้ง
วันที่ 3 
· เดินรอบหอผู้ป่วย ระยะทาง 20–50 เมตร/รอบ วันละ 2–3 รอบ
· ฝึกไออย่างมีประสิทธิภาพ ครั้งละ 5–10 ครั้ง/รอบ ทุก 2–3 ชั่วโมง
· ประคองแผลทุกครั้งที่ไอ
· เฝ้าระวัง arrhythmia จาก monitor ตลอด 24 ชั่วโมง
· หากมี HR < 50 หรือ > 120 ครั้ง/นาที → หยุดกิจกรรมทันทีและรายงานแพทย์
· ประสานนักกายภาพเพื่อทำกายภาพบำบัด อย่างน้อยวันละ 1 ครั้ง
วันที่ 4
· สอนการดูแลแผล วันละ 1 ครั้ง ใช้เวลา 10–15 นาที
· ให้ผู้ป่วยฝึกวัด BP และชีพจร เช้า–เย็น อย่างน้อยวันละ 2 ครั้ง
· ประเมินความเข้าใจด้วย teach-back หลังสอนทุกครั้ง
· ให้ผู้ป่วยทำกิจวัตรพื้นฐานด้วยตนเอง อย่างน้อย 50–70% ของกิจกรรม


วันที่ 5
· ประเมิน ADL ด้วยแบบประเมิน วันละ 1 ครั้ง
· ให้ความรู้เรื่องอาหารและยา ใช้เวลา 15–20 นาที
· ให้ญาติร่วมรับฟัง อย่างน้อย 1 คน
· จัด session ครอบครัว อย่างน้อย 1 รอบก่อนจำหน่าย
วันที่ 6
· ประเมิน psychosocial readiness วันละ 1 ครั้ง
· ซักถามความกังวลด้านงาน รายได้ และบทบาทครอบครัว
· ให้คำปรึกษาเฉพาะราย ครั้งละ 15–30 นาที
· วางแผนติดตามอาการร่วมกับผู้ป่วยและญาติ
วันที่ 7
· ทบทวนแผนดูแลตนเอง อย่างน้อย 30 นาที
· นัดติดตามภายใน 1–2 สัปดาห์หลังจำหน่าย
· กรอก discharge checklist ครบทุกหัวข้อ
· ส่งต่อข้อมูลให้หน่วยดูแลต่อเนื่อง
	ตลอดระยะเวลาการปฏิบัติ Faculty Practice ได้ให้การดูแลผู้ป่วยหลังผ่าตัดหัวใจแบบเปิด จำนวน 12 ราย โดยผู้ป่วย 12 ราย (100%) ได้รับการดูแลตามแนวทาง ERAS® Cardiac ครบทุกองค์ประกอบ ได้แก่ การประเมินอาการ การควบคุมอาการปวด การฟื้นฟูการเคลื่อนไหว การฝึกการหายใจ การให้ความรู้ และการวางแผนจำหน่าย ส่งผลให้ผู้ป่วยสามารถดูแลตนเองก่อนกลับบ้านได้อย่างเหมาะสม
  ดูแลผู้ป่วย 12 ราย 
  ไม่มีแผลติดเชื้อ 12 ราย (100%) 
  ไม่มีปอดแฟบ 11 ราย (91.7%) 
  ผู้ป่วยผ่าน Teach-back 12 ราย (100%) 
  ญาติเข้าร่วมการเตรียมจำหน่าย 12 ราย (100%)

